Source: http://www.energiaviesti.fi/uutiset/nyt-tarkkana-televisiokaupassa
Timestamp: 2018-01-21 20:04:24+00:00

Document:
Nyt tarkkana televisiokaupassa!
Sähköautot lataukseen kotipihalla
Sähköllä ladattavat autot tulevat lisääntymään lähivuosina merkittävästi. Tutkimusten mukaan yli 90 prosenttia latauksista tapahtuu kotona ja työpaikalla. Siksi latauspisteiden järjestäminen on tärkeää sekä taloyhtiöissä että työpaikoilla. Nyt on valmistelujen ja päätösten aika taloyhtiöissä. Lue lisää
Ostovoimalla mitaten halvinta sähköä Suomessa
Sähkön hinta on Suomessa pysynyt edullisena verrattuna muihin EU-maihin. EU:n tilastoviranomaisen Eurostatin mukaan vuoden 2017 ensimmäisellä puoliskolla ostovoimaan suhteutettu sähkön hinta kotitalouksille oli Suomessa EU:n matalin. Korkein se oli Saksassa. Lue lisää
Valmistautuminen sähköautojen tuloon kannattaa
Kotipihat ja työpaikat ovat tärkeässä asemassa sähköautojen yleistymisessä, koska autojen lataaminen on käytännöllisintä kohteissa, joissa ne seisovat pitkään. Siksi talo- ja kiinteistöyhtiöiden pysäköintipaikkojen soveltuvuus latauspisteiden asentamiseen kannattaa selvittää viimeistään silloin, kun kohteessa tarvitaan seuraavan kerran sähkömiestä. Lue lisää
Energian säästäminen taloyhtiöissä kiinnostaa enemmistöä
Suomalaisia taloyhtiön osakkaita kiinnostaa energian säästö omassa taloyhtiössään. Tutkimuksen mukaan osakkaista 64 prosenttia on valmis investoimaan taloyhtiön energian säästöön tähtääviin hankkeisiin kustannussäästöjen saavuttamiseksi. Lue lisää
EU:n liikennepaketti linjaa liikenteen tulevaisuudet päästöt: Sähköinen liikenne vahvistuu
Ajoneuvojen päästörajojen kiristäminen vauhdittaa sähköautojen, ladattavien hybridien ja perinteisten hybridiautojen yleistymistä. Lue lisää
Taikinaterapiaa parhaimmillaan
Leipominen on hauskaa ja edullista. Suuritöisin vaihe eli taikinan valmistus sujuu kätevästi yleiskoneella ja leipuri voi keskittyä itse leipomiseen. Se voi olla suorastaan terapeuttista. Lue lisää
Pakkaset lisäävät energiankulutusta
Suomi on pinta-alallisesti suuri maa ja lämpötilaerot saattavat olla suuria. Eteläisessä Suomessa on vielä saatu oleilla pääosin plusasteisissa keleissä, kun samaan aikaan pohjoisessa on pakkanen paukkunut jopa yli 30 asteessa. Kovempia pakkasia on varmasti talvikautena luvassa myös etelämmäs, joten on hyvä muistaa, että pakkaset lisäävät energialaskua. Lue lisää
Livesisällöt koukuttavat – TV pitää pintansa
Livelähetysten ja -tapahtumien suosio on huipussaan, mutta samalla perinteisen TV:n rinnalle tulleet suoratoistopalvelut kasvattavat suosiotaan. Live-lähetykset ovat erittäin suosittuja siitä huolimatta, että kuluttajilla on yhä paremmat mahdollisuudet kuluttaa sisältöä missä ja milloin he haluavat. Lue lisää
Tyhjiöblenderi – ilman hapettumista ja hävikkiä
Tyhjiöblenderi ei hukkaa ravintoaineita tai hapeta raaka-aineita. Optimaalisessa 80 kPa:n alipaineessa väri ja ravintoaineet säilytetään estämällä ainesosien ja ilman välinen kosketus. Tämä parantaa tuoreiden raaka-aineiden luonnollista makua ja saat herkullisen ja tasaisen kermamaisen koostumuksen. Vähemmän hapettumista eikä hävikkiä! Lue lisää
Tänä vuonna emme
”Tänä vuonna me, aikuiset ihmiset, emme sitten osta toisillemme joululahjoja.” Lue lisää
26.05.2016, klo 10:01•Kommentteja 0
Ultratarkat 4k HDR -televisiot ja aidot 4k Blu-ray -soittimet puskevat nyt markkinoille. Mitä näistä pitää tietää televisiokaupassa?
Uutta televisiota hankittaessa kannattaa olla tarkkana, ettei osta vanhentuvaa tekniikkaa. Kuvanlaatua merkittävästi parantava HDR-laajasävytekniikka on nyt nimittäin vakioitumassa 4k-televisioiden perustekniikaksi.
HDR varmistaa myös yhteensopivuuden uusien 4k Blu-ray -soittimien kanssa. Ilman sitä elokuvaelämykset jäävät astetta latteammaksi, sillä HDR lisää kuvan kirkkautta, kontrastia, terävyyttä ja antaa laajemman värisävyjen toiston.
HDR tulee myös suoratoistopalvelujen kuten Netflixin ja YouTuben arsenaaliin – tosin vasta ensi vuonna. Jos kotona on jo 4k-televisio, uutta ei kannata ihan heti ostaa. Vanhemmankin 4k-mallin oma kuvanparannustekniikka tuottaa sekin useimmille katsojille täysin riittävän kuvanlaadun.
Miten HDR toimii?
HDR on lyhennys sanoista High Dynamic Range, ja se kaksinkertaistaa väriavaruuden verrattuna vanhempiin 4k-televisioihin. Elokuvien värisävyjen luvataan toistuvan sen avulla yhtä sävykkäinä kuin elokuvateattereissa.
Lisäksi HDR terävöittää kuvan yksityiskohtia ja korostaa kirkkaita kohteita. Lopputuloksena kuva näyttää äärimmäisen tarkalta ja todelliselta – joidenkin mielestä jopa liiankin yksityiskohtaiselta.
Menetelmä perustuu Dolbyn kehittämään Vision-tekniikkaan, joka kattaa koko elokuvan tuotantoketjun kuvauksesta jakeluun. HDR-informaatio pakataan työvaiheissa itse elokuvaan, ja sen katselu edellyttää Dolby Vision -yhteensopivaa HDR-televisiota.
HDR-tuki sisältyy toistaiseksi vasta tämän vuoden Samsung SUHD, Sony X-tended Dynamic Range Pro ja LG UH -televisiomallistoihin.
4k Blu-ray -soittimet saapuvat
Ensimmäiset aidot 4k HDR Blu-ray -soittimet saapuivat keväällä kauppoihin. Ne eivät ole tavallisia skaalavia 4k-soittimia, jotka vain muuntavat Full HD -levyt 4k-televisiolle sopivaksi. Sen sijaan ne näyttävät aitoa 4k HDR -sisältöä.
Tulokkaita on aluksi kaksi, 500 euron hintainen Samsung UBD-K8500 ja 900 euroa maksava Panasonic DMP-UB900. Mallisto laajenee ja hinnat puolittuvat lähivuosien aikana 4k-katselun yleistyessä valtavirraksi.
Kummatkin ryydittävät HDR-toistoa BT.2020-standardin avulla, joka kaksinkertaistaa kotiteatterin väriavaruuden DBX-sertifioidun elokuvateatterin tasolle. Soittimet osaavat myös skaalata vanhat CD, DVD ja Full HD Blu-ray -levyt 4k-tv:lle astetta paremmalla laadulla.
Lisäominaisuutena soittimet tukevat Dolby Atmos -äänentoistoa, jonka ansiosta äänitehosteet voivat kuulua myös ylhäältä.
Kannattaako jo vaihtaa 4k-televisioon?
4k-television kaksinkertainen HDR-väriavaruus ja tarkkuus tuovat leffat kotiin teatteritarkkuudella.
Audiofiili arvostaa Dolby Atmos -ääntä, jonka ansiosta helikopterit ja muut tehosteet kuuluvat aidosti ylhäältä. Atmos skaalautuu myös automaattisesti kaiutinten lukumäärän mukaan.
Full HD -televisioilla on vielä paljon etuja puolellaan. Tarkkuus riittää useimmille, sillä Ylen antenniverkko siirtyy vasta vuonna 2020 Full HD -lähetyksiin. Lisäksi Blu-ray-levyillä on saatavissa erittäin laaja valikoima teräväpiirtoelokuvia.
Full HD -televisioilla voi myös katsella kätevästi Netflixin, HBO:n, Youtuben ja Yle Areenan suoratoistopalveluja. Kuva ei pätki tavanomaisellakaan nettiyhteydellä.
4k-tv:n hankintaa puoltaa nelikertainen kuvatarkkuus, hyvä kuvanlaatu ja näyttävä muotoilu. Mallisto kattaa laajan kirjon 49–75 tuuman vastaanottimia ja pienemmän kokoluokan hintataso lähestyy jo tavallisten Full HD -televisioiden haarukkaa.
Katseluetäisyys ratkaisee
4k-televisiota hankittaessa on tärkeätä miettiä omia katselutottumuksia ja katselutilan sijoittelua. Nyrkkisääntönä 4k-televisiota valitessa on nimittäen, että osta mieluummin isompi kuin pienempi malli. Miksi?
Putkitelevisioiden aikana neuvottiin, että kuvaa pitää katsella jopa viiden metrin etäisyydeltä. Syy oli kuvan huono tarkkuus. Nykytelevisioihin neuvo ei enää päde, ja ihanteellinen katseluetäisyys on se, missä silmä ei enää erota ruudun pikseleitä.
Full HD -television optimi katseluetäisyys on noin 1,6 kertaa kuvaruudun lävistäjä ja 4k-televisioilla 1,2-kertainen. 55 tuuman tv:llä etäisyydet ovat 2,24 metriä (Full HD) ja 1,68 metriä (4k).
Etäämmältä katsottaessa silmä ei enää erota kuvan yksityiskohtia. Niinpä kolmen metrin etäisyydeltä 55 tuuman 4k ja Full HD -ruudut näyttävät yhtä tarkalta. Henkilökohtaiset mieltymykset, oma näkökyky, katselutilan koko ja tv:n hinta vaikuttavat tietysti myös paljon valintaan.
4k Blu-ray -soitin vai 4k-streamaus?
4k-soittimen etuna on 4k-streamausta parempi kuvanlaatu ja laajempi ääniavaruus. Blu-ray-levyt soveltuvat myös keräilijöille ja elokuvakirjaston rakentajille nettijakelua paremmin.
Vanhemmat ja mukavuudenhaluiset arvostavat myös käytön vaivattomuutta: levy vaan 4k-soittimeen ja katselu voi alkaa.
HDR-standardin mukainen 4k-suoratoisto yleistyy vasta ensi vuoden aikana. Katselu vaatii vakaata, yli 25 Mbit/s nopeaa nettiyhteyttä.
Kenelle 4k-televisio soveltuu?
– Kotikuvaajalle 4k-videoiden ja yli 8 megapikselin valokuvien katseluun.
– Näytöksi 4k-yhteensopivalle älylaitteelle, tietokoneelle ja pelikonsolille.
– Kotiteatterin rakentajalle tai kun olohuoneeseen halutaan loihtia aito elokuvaelämys.
– Isot ja kaarevat mallit soveltuvat hyvin tyylitietoiselle olohuoneen sisustajalle.
Teksti: Pekka Tolonen

References: HD 
 HD 
 HD 
 HD 
 HD 
 HD 
 HD 
 HD